Publication: Magyar Közlöny
Issue: MK-2000-17 (Year: 2000, Number: 17)
Era: 1990-2004
Section: a 6/2000. (II. 26.) FVM rendelethez
Paragraph Index: 1808

3. Az igénylő a termeltetési szerződés alapján pályázatot nyújt be 2000. március 31-ig az Országos Fűszerpaprika Terméktanácshoz, amely azt köteles szakmailag záradékolni és a Bíráló Bizottság elé terjeszteni. A pályázathoz mellékelni kell — évenkénti megosztásban — az előző három év fűszerpaprika-felvásárlását tartalmazó kimutatást, valamint a pályázó nevére megcímzett, felbélyegzett, tértivevényes válaszborítékot. A minisztérium gondoskodik a Bíráló Bizottság megalakításáról, amelynek tagjai a terméktanács, a Zöldség-Gyümölcs és Fűszernövény Szárítók Szövetsége, az AIK, az ARH, a PM, valamint a GM képviselői. A Bíráló Bizottság javaslata alapján a minisztérium dönt az igénybe vehető támogatásról, illetve túligénylés esetén az arányos visszaosztásról. A pályázatok eredményéről az AIK legkésőbb 2000. április 15-ig értesíti a pályázókat.

Source: https://magyarkozlony.hu/hivatalos-lapok/2e8ec1e859344bd7d597b26c297e1346cca91b2a/dokumentumok/89d804964c9e43edac320c33a0f6c3706883d860/letoltes